joelniklaus/EU_Wikipedias huggingface dataset:
Cesta na Mesiac

Cesta na Mesiac (pôvodný názov De la terre à la lune, trajet direct en 97 heures 20 minutes - doslova "Zo zeme na mesiac, priama dráha (trasa) za 97 hodín a 20 minút") je kniha, ktorú napísal Jules Verne v roku 1865. Kniha patrí medzi najznámejšie vedeckofantastické romány tohto autora. Dej románu sa odohráva hlavne v Spojených štátoch amerických počas stavby gigantického dela, schopného dopraviť na Mesiac strelu s ľudskou posádkou, a v cislunárnom priestore pri ceste zo Zeme na Mesiac.

Pokračovanie románu autor napísal v roku 1870, má názov Okolo mesiaca (Autour de la lune) a ďalšie pokračovanie v roku 1889 pod názvom Všetko naopak (Sans dessus dessous).

Dej 

Americký Gun Club, ktorý vyrába zbrane, je znepokojený mierom, pretože ich delá nemajú bez boja uplatnenie a ich pokrok v balistike bude  zbytočný. Preto najprv vymýšľajú rafinované spôsoby, ako vyhlásiť vojnu inému štátu, ale predseda klubu Barbicane príde na skvelý nápad. Vyrobiť obrovské delo, ktoré vystrelí strelu až na Mesiac. Všetko sa darí, až keď narazia na problém - kde umiestniť Columbiadu, obrovské delo, z ktorého bude strela vystrelená. Nakoniec si vyberú Floridu, kde sídli aj Barbicanov odveký neprateľ Nicholl. Nicholl sa celý život venoval výrobe štítov a Barbicane výrobou diel, ktorých úlohou bolo zničiť štíty vyrobené Nichollom. Z toho dôvodu sa neznášali. Keď je už delo hotové a čaká sa už len na vhodný okamih, na vystrelenie strely, určený Cambridgskou hvezdárňou pristúpi na scénu francúz Michel Ardan. Michel je ochotný nechať sa vystreliť v strele na mesiac a preto sa stáva medzinárodným hrdinom. Ponúkne Nichollovi a Barbicanovi ponuku, aby leteli na mesiac všetci traja. Ponuku prijmu a Nicholl a Barbicane sa uzmieria. Pri vystrelení strely bolo všetko v poriadku, ale problémy nastali počas cesty. Strela sa stretla s druhým mesiacom Zeme. Je taký malý, že sa jeho existencia neberie do úvahy a ten vychýli strelu z dráhy. Cambridgská hvezdáreň zároveň zle určila počiatočnú rýchlosť strely, a preto strela nedopadla na Mesiac, ale sa stala jeho obežnicou.

Kniha na Slovensku 
Kniha Cesta na mesiac vyšla na Slovensku prvýkrát v jednom zväzku spolu s knihou Okolo mesiaca v roku 1870.

Iné projekty

Externé odkazy 
 Úplný text knihy (po francúzsky)

Knihy Julesa Verna
Knihy z 1865
Sfilmované knihy
Matka (Gorkij)

Matka je román ruského spisovateľa Maxima Gorkého z roku 1906.

 prototyp metódy socialistického realizmu
 zobrazuje život ruskej spoločnosti na začiatku 20. storočia súvisiaci s narastajúcim revolučným hnutím
 hlavné postavy - Pavel Vlasov a jeho matka Pelageja Nilovna sa v priebehu deja vyvíjajú, z Pavla sa stane uvedomelý revolucionár, ktorý bojuje proti útlaku, pomáha iným
 dielo bolo vytvorené na základe skutočných udalostí v Nižnom Novgorode

Knihy z 1906
Diela Maxima Gorkého
Knihy v ruskom jazyku
Ruské romány
Sfilmované knihy
Alexej Archipovič Leonov

Alexej Archipovič Leonov (; * 30. máj 1934, Listvianka – † 11. október 2019, Moskva) bol sovietsky kozmonaut, ktorý v rámci letu Voschod 2 vystúpil ako prvý človek do voľného priestoru.

Život 
Narodil sa v mnohopočetnej rodine v obci Listvianka v Kemerovskej oblasti. V roku 1947 sa s rodičmi presťahoval do Kaliningradu. V roku 1955 absolvoval začiatočný letecký výcvik leteckej škole v meste Kremenčug. V roku 1957 skončil vojenský letecký výcvik v meste Čugujev.

V roku 1960 sa dostal do prvej skupiny sovietskych kozmonautov. V roku 1965 pri lete kozmickou loďou Voschod 2 vystúpil ako prvý človek z družice do voľného priestoru. Vzdialil sa od lode pripútaný lanom na vzdialenosť 5,35 metrov. Výstup trval dovedna 20 minút, z toho 12 minút mimo kozmickej lode.

Neskôr bol v rámci sovietskeho mesačného programu cvičený za veliteľa lunárneho modulu a podľa viacerých zdrojov sa v prípade jeho úspechu mal stať prvým človekom na Mesiaci. Celý program bol ale zrušený a poslednou kozmickou misiou, na ktorej sa Leonov zúčastnil, bol medzinárodný experiment kozmických lodí Apollo a Sojuz 19 (na ktorej bol Leonov veliteľom) na obežnej dráhe okolo Zeme v dňoch 15. – 24. júla 1975, uskutočnenom pod názvami  „Apollo Sojuz Test Project“ (ASTP) a „Experimentaľnyj Poľot Apollon Sojuz“ (EPAS).

Leonov sa tiež podieľal na vyšetrovaní havárie a smrti prvého kozmonauta J. Gagarina a napokon v roku 2013 zverejnil ako prvý z kompetentných informácie o okolnostiach jeho smrti.

Referencie

Iné projekty 

Narodenia v 1934
Sovietski kozmonauti
Ruskí kozmonauti
Sovietski letci
Ruskí letci
Apollo-Sojuz
Hrdinovia Sovietskeho zväzu
Držitelia Radu Priateľstva
Osobnosti z Kaliningradu
Jozef Šošoka

Jozef Šošoka, prezývaný Dodo (* 16. marec 1943, Hronské Kosihy – † 21. november 2008, Piešťany) bol slovenský džezový hudobník. Pôvodným povolaním pedagóg. Nestor a propagátor džezu na Slovensku.

Štúdiá 
V roku 1959 zmaturoval na gymnáziu v Komárne. Potom pokračoval v štúdiu na Pedagogickej fakulte v Nitre, kde promoval v roku 1963. V roku 1988 skončil Berklee College of Music v americkom Bostone.

Hudobná kariéra 
Množstvo kontaktov na významných zahraničných hudobníkov získal počas svojho štúdia na Berklee College Of Music v Bostone. Hral napríklad s osobnosťami ako Charlie Mariano, Hans Koller, Lee Konitz, Atilla Zoller, Aladar Pege, Linda Sharrock, Larry Smith, Tomasz Stanko, Bireli Lagrene, Piotr Baron, Barbara Dennerlein, Jan Jankeje, Marek Balata, Harry Sokal, Wolfgang Puschnig, John Purcell a s mnohými ďalšími.

Z jeho diskografie sú významné: album Už sa ženiť nebudeme s Ladislavom Gerhardtom, Bratislava Blue s Petrom Cardarellim, Jazz At Philharmonic s Larrym Smithom a prvé slovenské džezové CD – Meditation Jazz Trio.

Počas svojho života získal niekoľko významných ocenení, medzi inými aj americkú Cenu Leo Danihelsa za hudbu. Slovenský hudobný fond mu udelil Cenu za celoživotné dielo, propagáciu džezu doma i v zahraničí a za vernosť džezu. 

Na konci života sa usadil v Piešťanoch, kde žil s výtvarníčkou Ivetou Schwarzbacherovou. Svadbu mali v roku 2007 počas európskeho festivalu poézie, divadla a hudby Capalest v Banskej Štiavnici. Pár vlastnil aj známu Jazz Art Gallery v Piešťanoch, kde Šošoka pozýval popredných hudobníkov na koncerty.

Diskografia 
 1982 – Various – Bratislava Jazz Days 1982, dvojalbum LP vinyl Opus – 9115 1404—05, Opus – 9115 1404-05
 2008 -  Jozef Dodo Šošoka - Slovak Jazz Trio, Drums & Percussion Acoustic Music 2CD
 2008 – Jan Jankeje Mobil Band Live Piestany. Jan Jankeje, Frantisek Havlicek, Manfred Ferro, Mirislav Klimes, Dodo Sosoka

Literatúra 
 Matzner, Poledňák, Wassenberger a kol.: Encyklopedie jazzu a moderní popularni hudby. Část jmenná – československá scena. (Praha 1990)

Referencie 
  Jozef „Dodo“ Šošoka  na Osobnosti Sk

Slovenskí džezoví bubeníci
Slovenskí pedagógovia
Osobnosti z Hronských Kosíh
Shakira

Shakira (výs. ), vlastným menom Shakira Isabel Mebarak Ripoll (* 2. februára 1977, Kolumbia) je popová speváčka

Narodila sa 2. februára 1977 v Barranquille v Kolumbii v zmiešanej rodine. Otec Libanonec, matka Kolumbijčanka. Shakira hovorí okrem rodnej španielčiny aj plynule anglicky, portugalsky a taliansky. V 13 rokoch vydala Shakira vo vydavateľstve Sony svoj prvý album nazvaný Magia neskôr, druhý Peligro (v preklade nebezpečenstvo), ktoré ale nemali veľký ohlas. Objavila sa aj v telenovele El Oasis (Oáza).

V roku 1995 vydala ďalší album nazvaný Pies descalzos. S pesničkou „Estoy aquí“ („Som tu“) sa dostala na 1. miesto v kolumbijskej hitparáde a otvorila si tak dvere do sveta populárnej hudby.

V roku 1998 spolupracovala s Emiliom Estefanom a vydala album ¿Dónde están los ladrones?, s ktorým sa zúčastnila Latin Grammy. Tento album je považovaný za jeden z jej najlepších. Najznámejšie hity z neho sú „¿Dónde están los ladrones?“, „Ciega Sordumuda“ a skladba „Ojos Así“, s ktorou vystúpila na Latin Grammy.

V roku 1999 nahrávala pre MTV a následne vydala album Shakira MTV Unplugged. V roku 2001 vyšiel prvý album v angličtine nazvaný Laundry Service. Potom sa na niekoľko rokov odmlčala a až v roku 2005 jej vyšiel album v dvoch jazykoch Fijación oral 1 (v španielčine) a Oral Fixation 2 (v angličtine).

V súčasnosti je rozvedená. Jej 
bývalý manžel bol  španielsky futbalista Gerard Piqué, s ktorým má dvoch synov, Milana a Sashu.

Diskografia

Štúdiové albumy 
 1991 – Magia
 1994 – Peligro
 1995 – Pies descalzos
 1998 – ¿Dónde están los ladrones?
 2001 – Laundry Service
 2005 – Fijación Oral vol. 1
 2005– Oral Fixation vol. 2
 2009 – She Wolf
 2010 – Sale el Sol
 2014 – Shakira

Koncertné albumy 
 2000 – MTV Unplugged
 2004 – Live & Off the Record
 2007 – Oral Fixation Tour
 2011 – Live from Paris

Kompilácie 
 1997 – The Remixes
 2001 – Laundry Service: Washed & Dried
 2002 – Grandes Éxitos
 2005 – Oral Fixation Volumes 1&2

Single 
 1998 – „Ciega, Sordomuda“
 1999 – „Ojos Así“
 2001 – „Whenever Wherever“
 2002 – „Underneath Your Clothes“
 2002 – „Objection (Tango)“
 2002 – „The One“
 2005 – „La Tortura (feat. Alejandro Sanz)
 2005 – „Don't Bother“
 2006 – „Illegal“ (feat. Carlos Santana)
 2006 – „Hips Don't Lie (feat. feat. Wyclef Jean)
 2007 – „Las de la Intuición / Pure Intuation“
 2009 – „She Wolf“
 2009 – „Did It Again“
 2009 – „Give It Up to Me“ (feat. Lil Wayne & Timbaland)
 2010 – „Waka Waka (This time for Africa)“ (feat. Freshlyground)
 2010 – „Loca“ (feat. El Cata / Dizzee Rascal)
 2011 – „Sale El Sol“
 2011 – „Rabiosa“ (feat. El Cata / Pitbull)
 2012 – „Addicted to You“
 2014 – „Can't Remember to Forget You“ (feat. Rihanna)
 2014 – „Empire“
 2014 – „Dare (La La La)“ / „La La La (Brazil 2014)“ (feat. Carlinhos Brown)
 2016 – „Try Everything“
2022-„Don't you worry "( feat.Black Eyed Peas,David Guetta)

Referencie

Pozri aj 
 Latin Grammy

Iné projekty 

 
Speváčky USA
Kolumbijské speváčky
Kolumbijské modelky
Držitelia ceny Grammy
Držitelia ceny World Music Award
Osobnosti z Barranquilly
John Pierpont Morgan

John Pierpont Morgan (* 17. apríl 1837, Hartford, Connecticut – † 31. marec 1913, Rím, Taliansko) bol americký podnikateľ a bankár.

V roku veľkej krízy 1907 zabránil ochromeniu finančného systému USA, keď dokázal získať milióny dolárov zo zahraničia na vybudovanie železničnej siete v USA, pomohol splatiť veľký štátny dlh a spolufinancoval založenie US Steel.

So žiadosťou o financovanie svojej práce a vynálezov sa k nemu obracal aj vynálezca Nikola Tesla, ktorý už vtedy žil a pracoval v USA, ale podľa životopisnej literatúry N. Teslu toto spojenectvo nebolo z rôznych príčin najšťastnejšie.

Finančník J. P. Morgan bol aj dlhoročným správcom Metropolitan Museum of Art a veľmi sa zaslúžil o zrušenie 20 % cla na dovoz umeleckých predmetov, čo po roku 1909 americkým miliardárom umožnilo doviesť najkrajšie zbierky, ktoré potom darovali práve tomuto múzeu. Morgan dokázal zainteresovať vyššie vrstvy na financovaní umenia ako nikto iný. Od jeho čias sa správcovské funkcie zverujú najštedrejším donorom a ich manželkám.

Iné projekty

Externé odkazy 
 oficiálna stránka banky J. P. Morgan & Co
 John Pierpont (J.P.) Morgan - People of Connecticut

Bankári USA
Osobnosti z Hartfordu (Connecticut)
Ruslana

Ruslana Stepanivna Lyžyčková,  (* 24. mája 1973, Ľvov, Ukrajina) je ukrajinská popová speváčka, klaviristka, skladateľka a producentka.

Slávu získala vydaním singlu „Wild Dances“ z albumu Diki tanci (v preklade Divoké tance), ktorého sa predalo 170 000 kópií a získala zaň platinovú platňu. Ruslana, ktorá získala cenu Eurovízie, spieva od svojich 4 rokov.

V roku 2005 mala koncerty na Slovensku. 18. februára v Ružomberku a 3. júna v Prešove. Koncert, ktorý sa mal uskutočniť 19. februára v Bratislave, bol kvôli stretnutiu prezidentov Busha a Putina zrušený)

Diskografia

Albumy 
 1996 Myt’ Vesny – Dzvinkyj Viter
 1999 Ostannye rizdvo 90
 2001 Naikrashe
 2002 Dobriy vechir, tobi…
 2003 Dyki Tanci
 2004 Wild Dances
 2005 Wild Club´in
 2008 Amazonka (album)
 2008 Wild Energy
 2012 Ey-fory-ya
 2013 My Boo

Single 
 2004 „Wild Dances“ 
 2004 „Dance with the Wolves“ 
 2005 „The Same Star“ 
 2006 „Dyka Enerhiya“ (Wild Energy) 
 2008 „Vidlunnja mriy“
 2011 „WOW“
 2011 ''Sha-la-la''
 2012 ''Davaj, hraj!''
 2012 ''Ey-phori-Ya''
 2013 ''Rackmaninov''

Ocenenia 
 cena Eurovízie za pieseň „Wild Dances“
 titul The Best Ukrainian Act In The World na World Music Awards

Referencie

Iné projekty

Externé odkazy 
 Oficiálna stránka
 Officiálny Fan Club
 RuslanaTV
 RuslanaTube (YouTube)
 Životopis na Osobnosti.cz

 
Ukrajinské speváčky
Speváci populárnej hudby
Víťazi Eurovision Song Contest
Osobnosti z Ľvova
Ardoukôba

Ardoukôba je názov vulkanotektonickej depresie v Džibuti, nachádzajúcej sa medzi jazerom Asal a zálivom Ghoubbat al Kharab. Riftový systém je tvorený niekoľkými bazaltovými troskovými kužeľmi a bazaltovými tufmi. Tieto sú produkované kontaktom magmy s vodou. Celý systém je pomerne mladý, jazerné sedimenty s vekom 5 300 rokov sú staršie. Posledná erupcia sa odhrala v základni riftu, neďaleko pobrežia Červeného mora v roku 1978 a vytvorila lávový prúd bazaltového zloženia.

Iné projekty 
.

Externé odkazy 
 www.volcano.si.edu – riftová zóna Ardoukôba na Global Volcanism Program 

Sopky Džibutska
Aktívne sopky
Garbes

Garbes je fumarolové pole s dĺžkou 400 m a šírkou 10-20 m, ktoré sa nachádza na juhovýchodnom okraji planiny Hanleh v Džibutsku. V miestnom nárečí sa nazýva „fajčiaca hora“. V okolí poľa sa nachádza aj väčšia oblasť výskytu bazaltových vyvrenín rôzneho veku - pliocén až pleistocén, čo dokazuje existenciu sopečnej činnosti v oblasti.

Externé odkazy 
 www.volcano.si.edu - Garbes na Global Volcanism Program 

Sopky Džibutska
Boina (fumarolové pole)

Boina je fumarolové pole, nachádzajúce sa na brehoch jazera Abbé, na hraniciach Etiópie a Džibutska. V okolí sa nachádzajú bazaltové horniny pliocénno-pleistocénneho veku, patriace do súvrství Afarskej série.

Externé odkazy 
 www.volcano.si.edu - Boina na Global Volcanism Program 

Sopky Džibutska
Sopky Etiópie
Petr Hapka

Petr Hapka (* 13. máj 1944, Praha – † 25. november 2014) bol český skladateľ, hudobník, dirigent  a spevák. Absolvoval konzervatórium. Zložil hudbu pre vyše 60 českých, slovenských a nemeckých filmov a televíznych seriálov (napr. Perinbaba, Tisícročná včela). Skladal taktiež pre viacerých populárnych interpretov ako napríklad Hana Hegerová, Richard Müller či Václav Neckář, ale aj sám pre seba. Dlhodobo spolupracoval tiež s textárom Michalom Horáčkom.

Piesňová tvorba

Zoznam piesní

Diskografia 
 1987 Potměšilý host - Hana Hegerová - Supraphon, LP
 1988 V penziónu Svět - Supraphon 
 1997 Citová investice  
 2001 Mohlo by tu být i líp
 2002 Zlatá kolekce - Reader's Digest (5 CD, obsahujúcich kompletné albumy 1.-4. a výber Hapkových skladieb z albumov iných umelcov)
 2006 Strážce plamene - Hapka & Horáček - Universal Music  EAN 6 02517 09575 5, CD
 2009 Kudykam - Hapka & Horáček - Sony Music EAN 8 86975 07712 0, CD

Filmová hudba 
 Fany
 Copak je to za vojáka 
 Perinbaba 
 Fešák Hubert 
 Tisícročná včela
 Den pro mou lásku
 Léto s kovbojem
 Tretí šarkan
 Páni kluci
 Panna a Netvor
 Bathory

Televízne seriály 
 Náves
 Náměstíčko
 Bylo nás pět
 My všichni školou povinní

Referencie

Externé odkazy 
 Osobnosti.cz - Petr Hapka

 
Českí skladatelia modernej hudby
Českí popoví speváci
Českí dirigenti
Českí skladatelia filmovej hudby
Osobnosti z Prahy
Adwa (sopka)

Adwa (alebo Aabida, Amoissa, Dabita) je v súčasnosti neaktívny stratovulkán, nachádzajúci sa v južnom Afare v Etiópii, východne od staršej sopky Ayelu. Vrchol sopky je tvorený kalderou s rozmermi 4 × 5 km, prerušenou trachytickým dómom. Jej dno, severozápadné a juhozápadné svahy sú pokryté početnými troskovými kužeľmi. V kaldere sa nachádzajú aj aktívne fumaroly. Mladý bazaltový lávový prúd (vek len niekoľko tisíc rokov) sa rozprestiera na svahoch sopky a planine na juhovýchodnom okraji sopky.

Externé odkazy 
 www.volcano.si.edu - stratovulkán Adwa na Global Volcanism Program 

Sopky Etiópie
Stratovulkány
Tisícovky
Afrera Tärara

Afrera Tärara alebo Afrera (iné prepisy: Afrera Terara, Afdera, po taliansky Afderà) je v súčasnosti neaktívny stratovulkán, ležiaci osamotene v priesečníku troch zlomových systémov medzi masívmi Irta’ale, Alajta a Tat Ali v Etiópii. Sopka je tvorená prevažne ryolitovými horninami. Niektoré zdroje uvádzajú erupciu Afrery v rokoch 1907 a 1915, ale analýzy hornín poukazujú, že tieto sú staršie ako roky uvádzaných erupcií. Pravdepodobnejšie ide o erupcie sopky Alajta na západe. Napriek tomu posledná sopečná činnosť Afrery prebiehala nedávno, čoho dôkazom sú mladé ryolitové dómy na južných svahoch sopky.

Externé odkazy 
 www.volcano.si.edu – stratovulkán Afrera na Global Volcanism Program 

Sopky Etiópie
Stratovulkány
Tisícovky
Zoznam literárnych článkov/Ó

Tento index bol automaticky vygenerovaný podľa tejto kategorizácie. Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ód 
Óda

ón 
Óndra Łysohorský

ór 
Óran Kókó Hósto Bu

Zoznamy literárnych článkov
Patent (právo vynálezcu)

Patent je zákonná ochrana vynálezov zaručujúcich vlastníkovi patentu výhradné právo na priemyslové využitie vynálezu. Na Slovensku sa udeľovanie patentov riadi zákonom č.435/2001 Z. z. o patentoch, dodatkových ochranných osvedčeniach (tzv. patentový zákon).

Na určité riešenie (vynález) môže byť autorovi udelený patent, ak riešenie spĺňa nasledovné podmienky:
 prináša nové riešenie, doteraz neznáme v tuzemsku i zahraničí, (sprístupnenie verejnosti pred udelením patentu), 
 ide o originálne riešenie, ktoré nevyplýva zrejmým spôsobom z doteraz známych skutočností,
 je využiteľné v praxi,
 nespadá pod výluku z patentovateľnosti (vynálezy v rozpore s všeobecným záujmom, nové odrody rastlín, živočíšne plemená a pod.).

Patentová ochrana je prísnejšia a oproti autorskej ochrane napríklad nedovoľuje:
 použiť časť patentom chráneného programu vo forme „citácie“ bez udelenia licencie,
 nedá sa vytvoriť „súborné dielo“ a dať si ho patentovať,
 nie je prípustné vytvoriť program „inšpirovaný“ iným, už patentovaným programom.

Čo môže byť patentom 

Patenty sa udeľujú na vynálezy, ktoré sú nové, zahŕňajú vynálezcovskú činnosť a sú priemyselne využiteľné. Patentovať je možné nielen nové výrobky, zariadenia a technológie, ale aj chemicky vyrobené látky, liečivá, priemyselne produkčné mikroorganizmy, ako aj biotechnologické postupy a produkty získané ich pomocou.

Čo sa za patent nepovažuje
 objavy, vedecké teórie a matematické metódy
 počítačové programy
 vonkajšie úpravy výrobku 
 nové odrody rastlín alebo plemená zvierat
 diagnostiky chorôb a liečenia ľudí a zvierat

Pozri aj 
 Autorské právo
 Dizajn (výrobok)
 Európsky patent
 Licencia
 Ochranná známka
 Ochranná známka spoločenstva
 Úžitkový vzor
 Vynález

Iné projekty

Externé odkazy 
 znenie patentového zákona č.435/2001
 Inštrukcia ÚPV SR, ktorou sa upravuje jednotná forma patentovej prihlášky
 Žiadosť o udelenie patentu na vynález, vzor patentovej prihlášky a pod. 

Autorské právo
Prima

Prima (v minulosti Prima Family) je súkromná česká televízna stanica. V súčasnosti je druhou veľkou komerčnou televíznou stanicou v Česku, v sledovanosti sa bije o druhé miesto so štátnou ČT 1. Prevádzkovateľom je FTV Prima, ktorú vlastní FTV Prima Holding.

Sídlo 
Televízia Prima sídli v Prahe 8.

Adresa sídla:
FTV Prima
Na Žertvách 24/132
Praha 8

Sesterské stanice 

 Prima COOL (od 2009)
 Prima LOVE (od 2011)
 Prima ZOOM (od 2013)
 Prima MAX (od 2015)
 Prima KRIMI (od 2018)
 CNN Prima NEWS (od 2020)
 Prima STAR (od 2021)
 Prima SHOW (od 2021)

Iné projekty

Externé odkazy 

 Oficiálna stránka Prima

Prima TV
Televízne stanice v Česku
Mercedes-Benz

Mercedes-Benz je nemecká automobilka. Jej história sa začala v roku 1880 Gottlieb Daimler a Karl Benz položili základy motorizácie cestnej prepravy svojimi vynálezmi vysokootáčkového motora a automobilu, ktoré objavili nezávisle od seba. Následne v roku 1883 založil Karl Benz svoju vlastnú firmu Benz & Cie a v novembri 1890 vznikla firma Daimler-Motoren-Gesellschaft (DMG), ktorú založil Gottlieb Daimler. Obaja zakladatelia slávnej automobilky (ešte nezávislí od seba) hľadali značku pre svoje produkty, ktorá by vyjadrila jedinečnosť a gracióznosť, ktorá už vtedy patrila k ich výrobkom. Spočiatku používali svoje priezviská. Až do roku 1909, kedy ozubené koleso (používané od roku 1903) nahradil vavrínový veniec okolo mena Benz (je súčasťou znaku dodnes). 

Pre firmu Gottlieba Daimlera bol zlomový prelom storočí keď začal používať úplne nové obchodné meno Mercedes. Pri zrode novej obchodnej značky pre firmu DMG hral veľkú úlohu rodák z Lipska Emil Jellinek, ktorého fascinovali autá ako také a bol jedným z prvých majiteľov automobilov od DMG (prvé dostal v roku 1897). Ako obchodník (mimochodom tiež veľký priekopník v ére začínajúceho sa automobilizmu) s dobrými vzťahmi vo vyšších kruhoch vtedajšej spoločnosti začal predávať Daimlerove autá. On sám začal na automobiloch tejto značky v roku 1899 dokonca pretekať. A práve tu sa zrodil názov (budúca značka) Mercedes. Mercedes bola dcéra Emila Jellínka a toto meno používal ako svoj pseudonym pre seba ako jazdca a neskôr aj pre svoj pretekársky tím. Zlom prišiel v roku 1900, keď Jellinek uzavrel so spoločnosťou DMG zmluvu o predaji vozidiel a motorov Daimler. Spoločnosť sa rozhodla vyvinúť nový motor, ktorý mal niesť označenie Daimler-Mercedes. Jellinekov pseudonym sa tak po prvýkrát stal značkou produktu.

Prvý automobil značky Mercedes (ešte nie Mercedes-Benz) je zároveň považovaný za prvý moderný automobil. Bol to pretekársky automobil pre Jellinka s výkonnom 35 koní a na tú dobu úžasnou radou inovácií ako bolo nízko uložené ťažisko vozidla, lisovaný oceľový rám, ľahký, vysoko výkonný motor a sendvičový chladič. Tento vtedajší zázrak na kolesách vyvinul Wilhelm Maybach, hlavný inžinier DMG.

Osobne automobily 

 trieda A
 trieda B
 trieda C
 trieda CL
 trieda CLA
 trieda CLS
 trieda E
 trieda G
 trieda GL
 trieda GLA
 trieda GLK
 trieda ML
 trieda R
 trieda S
 trieda SL
 trieda SLA
 trieda SLK
 SLS AMG
 SLR McLaren

Úžitkové vozidlá
 Vito
 Sprinter
 Vario
 Viano

Nákladné vozidlá
 Atego (6 – 16 t)
 Axor (18 – 32 t)
 Actros (18 – 41 t)
 Econic (18 – 32 t)
 Unimog (4 – 11 t)
 Zetros (18 – 27 t)

Autobusy

 -  E Citaro
   -  Citaro
    - Capacity, Capacity L
    - Coneco
    - Tourismo 
    - Citaro U
    - Minibusy Sprinter

Iné projekty 

 
Nemecké automobilky
Lausanne

Lausanne je mesto vo frankofónnej časti Švajčiarska pri brehu Ženevského jazera v blízkosti Évian-les-Bains s Jurskými horami na severe vo vinohradníckej oblasti. Nachádza sa asi  severovýchodne od Ženevy a je to hlavné mesto kantónu Vaud a okresu Lausanne. V meste sídli Medzinárodný olympijský výbor.

Osobnosti mesta 
 Benjamin Constant (* 1767 – † 1830), francúzsky prozaik, publicista a politik
 Eugène Viollet-le-Duc (* 1814 – † 1879), francúzsky architekt a historik umenia
 Carl Peter Fabergé (* 1846 – † 1920), ruský zlatník
 Pierre de Coubertin (* 1863 – † 1937), francúzsky pedagóg a historik, zakladateľ moderných Olympijských hier
 Carl Gustaf Emil Mannerheim (* 1867 – † 1951), fínsky šľachtic, politik, diplomat a vojvodca, spoluzakladateľ samostatného Fínska
 Coco Chanel (* 1883 – † 1971), francúzska módna návrharka
 Georges Simenon (* 1903 – † 1989), belgický spisovateľ
 James Mason (* 1909 – † 1984), britský herec
 Jean Anouilh (* 1910 – † 1987), francúzsky dramatik
 Ingvar Kamprad (* 1926), švédsky podnikateľ, zakladateľ firmy IKEA
 Maurice Béjart (* 1927 – † 2007), francúzsky choreograf
 Bernard Tschumi (* 1944), francúzsky architekt
 Vincent Perez (* 1962), francúzsko-švajčiarsky herec a režisér
 Stanislas Wawrinka (* 1985), tenista
 Stéphane Lambiel (* 1985), krasokorčuliar

Partnerské mestá 
  Osijek, Chorvátsko, 1997

Pozri aj 
 Zoznam miest vo Švajčiarsku

Iné projekty 

 
Mestá vo Švajčiarsku

Hlavné mestá švajčiarskych kantónov
Vaud
InterCityExpress

Intercity-Express – v Rakúsku a Švajčiarsku, InterCityExpress v Nemecku (skrátene ICE) je označenie vysokorýchlostných vlakov, prevádzkovaných spoločnosťami DB, ÖBB a NS na území Nemecka a v niektorých priľahlých krajinách (Švajčiarsko, od 29. V. 1998 Rakúsko (Viedeň, Innsbruck), Holandsko, Belgicko, od 10. 6. 2007 aj Francúzsko, od 9. 12. 2007 aj Dánsko).

Výrobcom jednotiek je nemecké konzorcium vedené firmou Siemens AG. Okrem zákaziek pre DB vyrobilo vlaky aj pre Španielske železnice RENFE a Čínu, prebieha výroba pre RŽD.

Typy súprav 

Od počiatku výroby v 80. rokoch bolo vyvinutých niekoľko sérií:

- * verzie vyvážané do krajín nesusediacich s Nemeckom sú označované ako Velaro xxx
- ** rady 411 + 415 spolu 70 súprav

Pozri aj 
 Nehoda ICE 1 v Eschede 3. júna 1998
 Pendolino
 Šinkansen
 TGV
 Talgo

Iné projekty

Externé odkazy 
 ICE/ICT 
 Vysokorýchlostné vlaky a vlaky Intercity - stránka výrobcu (Siemens) 
 ICE  na RailFanEurope
 ICE-Fanpage.de  – súkromná stránka fanúšikov
 Railfaneurope.net – Obrázky ICE vlakov na RailFanEurope
 DB-Hochgeschwindigkeit – Firemná stránka DB k príležitosti 15 rokov prevádzky ICE 
 Fernbahn.de – Obsadzovacie plány všetkých diaľkových vlakov  DB 
 Sieť ICE (2009) – PDF mapa Deutsche Bahn AG (Nemecké železnice a.s.)

Zdroje 
 
 

Vysokorýchlostné vlaky
Kategórie osobných vlakov
Železnica v Nemecku
Železnica v Rakúsku
Železnica v Rusku
Železnica vo Francúzsku
Železnica v Belgicku
Železnica v Španielsku
Trachyt

Trachyt je výlevná vyvretá hornina sivej farby. Štruktúra horniny je pórovitá, sklovitá. Chemicky je pre trachyty charakteristický nižší obsah SiO2.

Názov horniny zaviedol roku 1822 R. J. Haüy

Zloženie 
Mineralogicky sú tvorené prevažne živcami (prevládajú draselné živce nad plagioklasmi) a foidmi (zástupcami živcov) - nefelínom, sodalitom a leucitom. Kremeň je prítomný v menšom množstve, skôr sa vyskytuje tridymit. V starších trachytoch však býva prítomný vo väčšom množstve, čo je spôsobené rekryštalizíciou tridymitu. Z tmavých minerálov sú prítomné augity, amfiboly a biotit - prevažne v akcesorickom množstve. Amfiboly sú často skorodované a lemované sekundárnymi minerálmi - magnetitom a pyroxénmi. Je efuzívnym ekvivalentom syenitu.

Výskyt 
Trachyty sa vyskytujú prevažne v treťohorných a mladších vulkanitoch - v rímskej vulkanickej provincii, na ostrove Ischia a v Nemecku. Recentné trachytické lávové prúdy sa nachádzajú na Islande, Azorských ostrovoch a vo východnej Afrike. Na Slovensku sa vyskytujú v treťohorných východoslovenských vulkanitoch Vihorlatu a Slanských vrchov.

Pozri aj 
 Vyvretá hornina
 Zoznam hornín

Referencie

Iné projekty 

Vyvreté horniny
Made in Heaven

Made in Heaven je posledný štúdiový album britskej skupiny Queen v pôvodnej zostave. Bol vydaný v roku 1995 po smrti Freddieho Mercuryho v roku 1991. Na album boli použité skôr nahrané Mercuryho vokály. 

Tento album bol nahrávaný inak, ako ostatné. Mercury nahral pred svojou smrťou toľko, čo mu dovolil zdravotný stav. Neskôr kapela finalizovala skladby na základe jeho inštrukcií k nim. Brian May, Roger Taylor a John Deacon sa nakoniec rozhodli siahnuť po starších piesňach od Mercuryho a prerobiť ich na Queen piesne. 

Názov Made in Heaven je totožný s piesňou z tohto albumu, ktorá sa najskôr objavila na sólo albume Mercuryho Mr. Bad Guy v roku 1985.

Skladby 
 „Heaven for Everyone“ je skladba, ktorú zložil Roger Taylor a skúšal ju so skupinou v roku 1986. Neskôr ju nahral so skupinou The Cross. 

 „Too Much Love Will Kill You“ je skladba, ktorá mala pôvodne vydaná na albume Miracle (1989). Brian May ju spieval na koncerte v roku 1992 na Mercuryho počesť, kde odznela prvýkrát.

Zoznam skladieb 
 „It's a Beautiful Day“ (Mercury) - 2:32
 „Made in Heaven“ (Mercury) - 5:25
 „Let Me Live“ (Mercury, Taylor) - 4:45
 „Mother Love“ (May, Mercury) - 4:49
 „My Life Has Been Saved“ (Deacon) - 3:15
 „I Was Born to Love You“ (Mercury) - 4:49
 „Heaven for Everyone“ (Taylor) - 5:36
 „Too Much Love Will Kill You“ (May/Musker/Lamers) - 4:20
 „You Don't Fool Me“ (Mercury/Taylor) - 5:24
 „A Winter's Tale“ (Mercury) - 3:49
 „It's a Beautiful Day (Reprise)“" (Mercury) - 3:01
 „Yeah“ (Queen)  - 0:04
 „Untitled Instrumental Track“ (Queen) - 22:32

Externé odkazy 
Queen texty na UltimateQueen
Texty Queen podľa albumov
Queen Online

Albumy Queen
Hudobné albumy z 1995
The Works (album)

The Works je album britskej skupiny Queen vydaný v roku 1984. Queen sa vrátil do nahrávacieho štúdia po dvojročnej odmlke po tom, ako predošlý album Hot Space nezaznamenal väčší úspech a ako sa členovia skupiny venovali vlastným projektom. 

Skupina rozviazala spoluprácu s Electra Records pre USA a podpísala spoluprácu s EMI na celosvetovú distribúciu. 

Je to jediný album, z ktorého sú všetky skladby použité aj na singloch – spolu s ďalšími dvoma skladbami „I Go Crazy“ a „Thank God It's Christmas“.

Skladby
 „Radio Ga Ga“ je skladba Rogera Taylora a je reakciou na TV vysielanie, ktoré začalo preberať popularitu rádiovému.  
 „It's a Hard Life“ je Mercuryho pieseň o spolužití a jej intro je založené na árii Vesti la giubba z opery Pagliacci (Leoncavallo).
 „I Want to Break Free“ je pieseň od Johna Deacona a patrí k nej známy klip, ktorý je paródiou na britskú telenovelu Coronation Street a ktorý bol spočiatku v USA zakázaný. V Brazílii bola táto pieseň symbolom protestu proti vtedajšiemu režimu.
 „Hammer to Fall“ je skladba od Briana Maya. Je generačnou výpoveďou a odkazuje sa na studenú vojnu a tiež smrť a jej nevyhnutnosť.  V roku 1986 bola použitá vo filme Highlander.
 „Is This the World We Created...?“ je balada, ktorej slová pochádzajú od Mercuryho a melódiu zložil Brian May.

Zoznam skladieb

LP verzia
Strana 1
 „Radio Ga Ga“ (Taylor) 5:49
 „Tear It Up“ (May) 3:28
 „It's a Hard Life“ (Mercury) 4:08
 „Man On The Prowl“ (Mercury) 3:28
Strana 2
 „Machines (Or 'Back to Humans')“ (May/Taylor) 5:10
 „I Want to Break Free“ (Deacon) 3:20
 „Keep Passing The Open Windows“ (Mercury) 5:21
 „Hammer to Fall“ (May) 4:28
 „Is This the World We Created...?“ (Mercury/May) 2:13

Externé odkazy
Queen texty na UltimateQueen
Texty Queen podľa albumov
Queen Online

Albumy Queen
Hudobné albumy z 1984
The Game (album)

The Game je album britskej skupiny Queen vydaný v roku 1980. Je to jediný album tejto skupiny, ktorý sa umiestnil na prvej priečke v Británii a zároveň v USA. 
Album obsahuje skladby, ktoré majú často jednoduchšiu úpravu než tie z predošlých albumov. 

Za zmienku stoja skladby ako rytmická skladba „Another One Bites the Dust“ od Deacona, rokovejšia „Crazy Little Thing Called Love“ od Mercuryho alebo balada od Briana Maya „Save Me“.

The Game je prvý album, kde skupina viac či menej úspešne použila syntetizátory.

Zoznam skladieb

LP verzia

Strana 1
 „Play the Game“ (Mercury) – 3:30
 „Dragon Attack“ (May) – 4:18
 „Another One Bites the Dust“ (Deacon) – 3:35
 „Need Your Loving Tonight“ (Deacon) – 2:50
 „Crazy Little Thing Called Love“ (Mercury) – 2:44
Strana 2 
 „Rock It (Prime Jive)“ (Taylor) – 4:32
 „Don't Try Suicide“ (Mercury) – 3:53
 „Sail Away Sweet Sister“ (May) – 3:33
 „Coming Soon“ (Taylor) – 2:51
 „Save Me“ (May) – 3:50

Externé odkazy
Queen texty na UltimateQueen
Texty Queen podľa albumov
Queen Online

Albumy Queen
Hudobné albumy z 1980
Jazz (album)

Jazz je album britskej skupiny Queen vydaný v roku 1978. Je siedmym štúdiovým albumom skupiny a obsahuje pestrý mix rozmanitých hudobných štýlov, od disko-funku („Fun It“), cez kabaret („Dreamer's Ball“), rock and roll („Dead On Time“), po country zafarbenie („Fat Bottomed Girls“). Zaujímavé je, že džez nemožno identifikovať v žiadnej skladbe, možno s výnimkou halového swingu v „Dreamer's Ball“.

Ako promo k „Fat Bottomed Girls“ Queen natočil klip so 65timi nahými dievčatami na bicykloch (ako odkaz jednak na „Fat Bottomed Girls“ ako aj „Bicycle Race“ z druhej A strany – single totiž vyšiel s označením Strana A na oboch stranách). Napriek zámeru sa tento námet na obálku nedostal, v USA sa album nakoniec predával len poštou. 

Producentom albumu bola skupina Queen a Roy Thomas Baker.

Skladby
 „Fat Bottomed Girls“ bola skladba napísaná Mayom, albumová verzia sa líšila od tej na singli. 
 „Bicycle Race“ napísal Freddie Mercury. Inšpiroval ho Tour de France, cyklistické preteky vo Francúzsku. Pieseň obsahuje odkaz na Fat Bottomed Girls („Fat Bottomed Girls, they'll be riding today“) a známe sólo bicyklových zvončekov, ktoré fanúšikovia niekedy sprevádzali na koncertoch zvukom vlastných zvončekov.
 „Don’t Stop Me Now“ sa stal hitom v Británii. Pieseň napísal Mercury.

Zoznam skladieb

LP verzia
Strana 1
 „Mustapha“ (Mercury) 3:01
 „Fat Bottomed Girls“ (May) 4:16 
 „Jealousy“ (Mercury) 3:13
 „Bicycle Race“ (Mercury) 3:01
 „If You Can't Beat Them“ (Deacon) 4:15
 „Let Me Entertain You“ (Mercury) 3:01
Strana 2
 „Dead On Time“ (May) 3:23
 „In Only Seven Days“ (Deacon) 2:30
 „Dreamer's Ball“ (May) 3:30
 „Fun It“ (Taylor) 3:29
 „Leaving Home Ain't Easy“ (May) 3:15
 „Don’t Stop Me Now“ (Mercury) 3:29
 „More Of That Jazz“ (Taylor) 4:16

Externé odkazy
Queen texty na UltimateQueen
Texty Queen podľa albumov
Queen Online

Albumy Queen
Hudobné albumy z 1978
News of the World (album)

News of the World je album britskej skupiny Queen vydaný v roku 1977. Producentom s asistenciou Mika Stona bola skupina Queen.

Album obsahuje také hity, ako „We Will Rock You“ a „We Are the Champions“, oba často počuť na športových podujatiach, a „Spread Your Wings“. Len v USA sa štyrikrát stal platinovým. Na prvé miesto sa dostal v Kanade, Francúzsku, Holandsku a Portugalsku.

Skladby 
Singel „We Will Rock You“ bol vydaná ako druhá "A" strana k piesni „We Are the Champions“. Brian May sa rozhodol, že pieseň bude mať jednoduchý rytmus (4/4 takt, dup – dup – tlesk - pauza), aby sa publikum mohlo cítiť vtiahnutejšie do show počas živých vystúpení. 

Skladba „We Are the Champions“ bola napísaná už v roku 1975, ale do roku 1977 nebola nahraná. Freddie Mercury ju pôvodne napísal pre futbal a pri natáčaní promo klipu boli futbaloví fanúšikovia, ktorým potom Queen spravila 6.októbra 1977 v New London Theatre koncert zadarmo.

Zoznam skladieb

Strana 1 
 „We Will Rock You“ (May) – 2:01
 „We Are the Champions“ (Mercury) – 2:59
 „Sheer Heart Attack“ (Taylor) – 3:24
 „All Dead, All Dead“ (May) – 3:09
 „Spread Your Wings“ (Deacon) – 4:32
 „Fight From The Inside“" (Taylor) – 3:03

Strana 2 
 „Get Down, Make Love“ (Mercury) – 3:51
 „Sleeping On The Sidewalk“ (May) – 3:07
 „Who Needs You“ (Deacon) – 3:07
 „It's Late“ (May) – 6:27
 „My Melancholy Blues“ (Mercury) – 3:29

Externé odkazy 
 Queen texty na UltimateQueen
 Texty Queen podľa albumov
 Queen Online

Albumy Queen
Hudobné albumy z 1977
A Day at the Races

A Day at the Races je album britskej skupiny Queen vydaný v roku 1976. Producentom bola skupina Queen, na rozdiel od predošlých albumov bez Roya Thomasa Bakera.

Názov albumu bol referenciou na predošlý album A Night at the Opera. A Night at the Opera aj A Day at the Races boli názvy filmov od Marx Brothers.

Album sa umiestnil na 1. mieste v Británii, Japonsku a Holandsku. V USA sa umiestnil na 5. mieste (US Billboard album chart).

Skladby 

Hitovou skladbou albumu je rocková balada „Somebody to Love“. Je to Mercuryho skladba, ktorá inovatívne využíva multi tracking. Chór naspievali len členovia skupiny, aj keď sa môže zdať, že sú v piesni aj zborové vokály. 

V Británii sa pieseň umiestnila na 2. mieste. V roku 1993 sa opäť stala hitom po tom, ako ju na koncerte v roku 1992 spieval George Michael a Queen.

„Tie Your Mother Down“ bola napísaná na Tenerife, kým Brian May v 1975 pracoval na svojom PhD. v astronómii. S Mercurym ju neskôr upravili a hrali ešte pred zaradením na album.

Sklada „Teo Torriatte (Let Us Cling Together)“ od  Briana Maya je poctou japonským fanúšikom. Názov je skomoleninou „Te(w)o toriatte“, čo po japonsky znamená „držať ruky“. Okrem textu v angličtine obsahuje aj päť veršov v japončine.

Zoznam skladieb

LP verzia 

Strana 1
 „Tie Your Mother Down“ (Brian May) – 4:47 
 „You Take My Breath Away“ (Freddie Mercury) – 5:08 
 „Long Away“ (May) – 3:33 
 „The Millionaire Waltz“ (Mercury) – 4:54 
 „You and I“ (Deacon) – 3:25 
Strana 2
 „Somebody to Love“ (Mercury) – 4:56 
 „White Man“ (May) – 4:59 
 „Good Old-Fashioned Lover Boy“ (Mercury) – 2:54 
 „Drowse“ (Roger Taylor) – 3:45 
 „Teo Torriatte (Let Us Cling Together)“ (May) – 5:57

Externé odkazy 
 Queen texty na UltimateQueen
 Texty Queen podľa albumov
 Queen Online

A Day at the Races (album)
Hudobné albumy z 1976
Thalía’s Hits Remixed

Thalía's Hits Remixed je kolekcia remixov  Thalíinych hitov.

Zoznam skladieb 
 „¿A Quién Le Importa? (Club Mix Hex Hector-Mac Qualye Re-Mixes)“ – 7:12
 „It's My Party“  – 3:56
 „Amor a la Mexicana (Cuca's Fiesta Mix)“ – 6:49
 „Piel Morena (Hitmakers Remix)“ – 5:12 
 „Mujer Latina (Remix España)“ – 3:52
 „The Mexican "Dance Dance" (Hex Hector-Mac Qualye Radio Remix)“ – 3:26
 „No Me Enseñaste (Estéfano Remix)“ – 4:18
 „Entre El Mar Y Una Estrella (Pablo Flores Club Mix)“ – 10:50
 „Por Amor (Primera Vez Remix)“ – 4:39
 „Tú Y Yo (Ballad Version)“ – 3:28
 „Entre El Mar Y Arrasando (Medley)“ – 4:06
 „¿A Quién Le Importa?“ (videoklip)

Umiestenie v rebríčkoch

Album

Externé odkazy
Argentina Top 40 Albums

Albumy Thalíe
Hudobné albumy z 2003
Remixy
Flash-OFDM

Flash-OFDM (skratka z "Fast Low-latency Access with Seamless Handoff - Orthogonal Frequency Division Multiplexing") je jeden z variantov mobilného širokopásmového internetového prístupu. Prvá plošná komerčná prevádzka siete Flash-OFDM bola spustená na Slovensku v októbri 2005, firmou  T-Mobile.  
			
Technológia OFDM je univerzálna prenosová technika, ktorá sa datuje do 60. rokov minulého storočia. Musela si však počkať na realizáciu 40 rokov, pretože v čase jej uvedenia neboli k dispozícii lacné elektronické obvody.

Bezdrôtová technológia prenosu dát FLASH-OFDM pracuje na Slovensku v pásme 450 MHz, ktoré bolo predtým využívané pre technológiu NMT. Na tejto frekvencii má bezdrôtový signál dobré podmienky na šírenie cez prekážky, ako sú terénne nerovnosti, budovy, steny a podobne. Technológia navyše umožňuje komunikáciu aj pri nízkej úrovni signálu, rovnomernú deľbu prenosovej rýchlosti medzi užívateľmi ako aj uplatňovanie systému priorít.

Prenosové rýchlosti v praxi dosahujú pri optimálnych podmienkach pre jedného používateľa až 5,3 Mb/s (download) / 1,8 Mb/s (upload) , v závislosti od intenzity a kvality signálu v mieste pripojenia a od počtu užívateľov v danej lokalite. Nová technológia zároveň zaručuje veľmi nízku latenciu (prenosové oneskorenie) do 50 milisekúnd, čo ju výrazne odlišuje od technológií GPRS a EDGE, u ktorých je tento parameter na úrovni približne 300 - 400 milisekúnd. Vďaka nízkej latencii je služba vhodná nielen na prenos hlasu prostredníctvom internetu ale aj na hranie hier online a pod.

Externé odkazy
Technológiu FLASH-OFDM vyvinula spoločnosť Flarion Technologies
Spoločnosť Flarion Technologies je súčasťou QUALCOMM

Multiplexné techniky
Telekomunikácie
Pripojenia na internet
Sicílska obrana

Sicílska obrana vzniká po ťahoch:
 1. e4 c5
V klasifikácii ECO má kódy od B20 do B99.

Toto otvorenie je známe od konca 16. storočia. V 19. storočí považoval ruský šachista Carl Jänisch ťah 1. ... c5 za najlepšiu odpoveď na 1. e4. Naopak Siegbert Tarrasch nemal o Sicílskej obrane príliš dobrú mienku. Po 2. svetovej vojne bola teória tohto otvorenia široko rozpracovaná. Už mnoho rokov je Sicílska obrana najpopulárnejšie šachové otvorenie.

Sicílska obrana vedie obvykle k veľmi komplikovanej a ostrej hre. Hráči často robia rošádu na opačné strany, čo vedie k obojstranne útočnej hre.

Alapinov variant 
 1. e4 c5
 2. c3
Jeden z variantov, po ktorom vzniká pokojná, manévrovacia hra.

Dračí variant 
 1. e4 c5
 2. Jf3 d6
 3. d4 cxd4
 4. Jxd4 Jf6
 5. Jc3 g6

Maróczyho variant 
 1. e4 c5
 2. Jf3 Jc6
 3. d4 cxd4
 4. Jxd4 g6
 5. c4 Sg7

Najdorfov variant 
 1. e4 c5
 2. Jf3 d6
 3. d4 cxd4
 4. Jxd4 Jf6
 5. Jc3 a6

Paulsenov variant 
 1. e4 c5
 2. Jf3 e6
 3. d4 cxd4
 4. Jxd4 a6

Pelikánov-Svešnikovov variant 
 1. e4 c5
 2. Jf3 Jc6
 3. d4 cxd4
 4. Jxd4 Jf6
 5. Jc3 e5
 6. Jdb5 d6

Rauzerov útok 
 1. e4 c5 
 2. Jf3 d6 
 3. d4 cxd4 
 4. Jxd4 Jf6 
 5. Jc3 Jc6 
 6. Sg5

Richterov-Rauzerov variant 
 1. e4 c5
 2. Jf3 d6
 3. d4 cxd4
 4. Jxd4 Jf6
 5. Jc3 Jc6
 6. Sg5

Scheveningenský variant 
 1. e4 c5
 2. Jf3 d6
 3. d4 cxd4
 4. Jxd4 Jf6
 5. Jc3 e6
 6. Se2

Sozinov (Fischerov) útok 
 1. e4 c5
 2. Jf3 d6
 3. d4 cxd4
 4. Jxd4 Jf6
 5. Jc3 Jc6
 6. Sc4

Zatvorený variant 
 1. e4 c5
 2. Jc3

Iné varianty 
 Keresov variant
 1. e4 c5
 2. Je2
 Morrov gambit
 1. e4 c5
 2. d4 cxd4
 3. c3 dxc3
 4. Jxc3
 Nimcovičov variant
 1. e4 c5
 2. Jf3 Jf6
 O´Kellyho variant
 1. e4 c5
 2. Jf3 a6
 Rossolimov variant
 1. e4 c5
 2. Jf3 Jc6
 3. Sb5
 Sicílsky gambit
 1. e4 c5
 2. b4

Externé odkazy 
 Rauzerov útok na Sach.7x.cz 

Polootvorené hry
Magdalena Abakanowiczová

Marta Magdalena Abakanowiczová-Kosmowská (* 20. jún 1930, Falenty, Poľsko – † 20. apríl 2017, Varšava) bola poľská sochárka. Spočiatku sa venovala tkaniu veľkých nástenných kobercov, od 60-tych rokov 20. storočia sa venovala štylizovaným ľudským torzám vyjadrujúcim zraniteľnosť človeka, jeho nedokonalosť a všeobecnú pominuteľnosť ľudského bytia. Tieto plastiky vytvárala pôvodne z bronzu, v súčasnosti uprednostňuje prírodné materiály. Je držiteľkou viacerých ocenení.

Referencie

Zdroje

Iné projekty 

Poľskí sochári
Držitelia Radu Pour le Mérite
Claudio Abbado

Claudio Abbado (* 26. jún 1933, Miláno, Taliansko – † 20. január 2014, Bologna) bol taliansky dirigent a klavirista. Patril k najvýznamnejším žijúcim dirigentom veľkých symfonických a operných orchestrov.

Životopis 
Pochádzal z rodiny hudobníkov: otec bol profesorom hry na husliach, matka klaviristka. Hru na klavír študoval v Miláne, dirigovanie vo Viedni. Ako dirigent debutoval v roku 1958, v roku 1963 zvíťazil v dirigentskej súťaži Dmitria Mitropoulousa v New Yorku. Jeho úspešná kariéra pokračovala najskôr získaním miesta dirigenta a v roku 1971 umeleckého riaditeľa opery La Scala v Miláne. Súčasne pôsobil ako stály dirigent Viedenského filharmonického orchestra a hlavný hosťujúci dirigent Londýnskeho symfonického orchestra. Z jeho iniciatívy vznikol v roku 1986 Mládežnícky orchester Gustava Mahlera (nem. Gustav Mahler Jugendorchester). Od roku 1988 dirigent a umelecký riaditeľ Viedenskej štátnej opery (Wiener Staatsoper), v rokoch 1989 - 2002 pôsobil ako šéfdirigent svetoznámych Berlínskych filharmonikov. 

Spolupracoval so Slovenským filharmonickým zborom pri inscenovaní operných predstavení.

Referencie

Zdroj 
 

Talianski dirigenti
Nositelia Wolfovej ceny za umenie
Osobnosti z Milána
Dabbajra

Dabbajra je v súčasnosti neaktívny štítový vulkán, nachádzajúci sa v západnej časti Afarskej depresie v Etiópii. Je to najzápadnejšie umiestnený vulkán Afarskej depresie. Sopka je tvorená prevažne bazaltovými horninami. Viac prekremenené (horniny s vyšším obsahom SiO2) sú vulkanické produkty (dómy a lávové prúdy), sústredené pozdĺž chrbáta sopky.

Externé odkazy 
 www.volcano.si.edu - štítová sopka Dabbayra na Global Volcanism Program (anglicky)

Sopky Etiópie
Štítové vulkány
Tisícovky
Hararu Tärara

Hararu Tärara (iný prepis: Hararu Terara, iné názvy: Hararu, Hararo, Manda Hararo) je vulkanický komplex , pozostávajúci z viacerých štítových sopiek (Manda Hararo, Unda Hararo, Gablajtu) a trhlinových zón (Gumatmali), nachádzajúci sa na južnom okraji Afarskej depresie v Etiópii. Komplex má šírku 105 km a dĺžku 20-30 km. Predstavuje v podstate vyzdvihnutú časť riftovej zóny. V historickej dobe nie je doložená žiadna erupcia, ale vek podložných sedimentov pod lávovými prúdmi komplexu má približne 8 000 rokov, čo indikuje jeho pomerne mladý vek. To že komplex nie je vyhasnutý, dokladajú aj hydrotermálne pramene a aktívne fumaroly. V auguste 2007 komplex obnovil aktivitu, keď došlo k výlevu láv z viacerých trhlín.

Externé odkazy 
 www.volcano.si.edu - vulkanický komplex Manda Hararo na Global Volcanism Program (anglicky)

Sopky Etiópie
Štítové vulkány
Aktívne sopky
Pruská akadémia vied

Pruská akadémia vied (po nemecky Preußische Akademie der Wissenschaften) bola založená 11. júla 1700  brandenburským kurfirstom Friedrichom III. podľa plánov Gottfrieda Wilhelma Leibniza v Berlíne ako Kurfirstská brandenburská spoločnosť vied. Za jej prvého prezidenta bol vymenovaný Gottfried Wilhelm Leibniz.

Slávni členovia 
 Charles de Secondat, Baron de Montesquieu, 1746 zahraničný člen
 Denis Diderot, 1751 zahraničný člen
 Immanuel Kant, 1786 zahraničný člen
 Friedrich Schleiermacher, 1810 riadny člen
 Friedrich Wilhelm Bessel, 1812 riadny člen
 Karl Lachmann, 1830 riadny člen
 Emil du Bois-Reymond, 1851 riadny člen
 Hermann von Helmholtz, 1857 korešpondujúci člen; 1870 zahraničný člen; 1871 riadny člen
 Ferdinand Georg Frobenius, 1893 riadny člen
 Max Planck, 1894 riadny člen
 Albert Einstein, 1914 riadny člen

Referencie

Iné projekty

Externé odkazy 
 Kronika

Vedecké organizácie
Veda a technika v Nemecku
Prusko
Veda a technika v 1700
Groppo (sopka)

Groppo je menší, 930 m vysoký neaktívny stratovulkán, nachádzajúci sa v Etiópii, severovýchodne od mesta Däse (Dese, Dase, Dessie). Sopka je tvorená prevažne ryolitovými horninami. Predpokladaný, ale nepotvrdený vek poslednej erupcie je asi pred 2 000 rokmi.

Externé odkazy 
 www.volcano.si.edu - stratovulkán Groppo na Global Volcanism Program (anglicky)

Sopky Etiópie
Stratovulkány
Štvorcové číslo

Štvorcové číslo je také číslo , ktoré sa dá vyjadriť ako druhá mocnina nejakého celého čísla , čiže ak platí . Príkladom štvorcového čísla je číslo 16 keďže  a 4 je celé číslo. Naopak 15 nie je štvorcové Číslo, keďže toto číslo podobnú reprezentáciu nepripúšťa. Prvých 23 štvorcových čísel tvorí postupnosť

0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484...

Vo všeobecnosti, -tý člen tejto postupnosti je číslo  (ak sa vynechá nula).

Príklady
Štvorcové čísla  pod 602 sú:

02 = 0
12 = 1
22 = 4
32 = 9
42 = 16
52 = 25
62 = 36
72 = 49
82 = 64
92 = 81

102 = 100
112 = 121
122 = 144
132 = 169
142 = 196
152 = 225
162 = 256
172 = 289
182 = 324
192 = 361

202 = 400
212 = 441
222 = 484
232 = 529
242 = 576
252 = 625
262 = 676
272 = 729
282 = 784
292 = 841

302 = 900
312 = 961
322 = 1024
332 = 1089
342 = 1156
352 = 1225
362 = 1296
372 = 1369
382 = 1444
392 = 1521

 
402 = 1600 
412 = 1681 
422 = 1764
432 = 1849
442 = 1936
452 = 2025
462 = 2116
472 = 2209
482 = 2304
492 = 2401

 
502 = 2500
512 = 2601 
522 = 2704
532 = 2809
542 = 2916
552 = 3025
562 = 3136
572 = 3249
582 = 3364
592 = 3481

Vlastnosti 
 Asymptotická hustota nenulových štvorcov je 0.
 Pre štvorcové čísla platí rovnosť .

Referencie

Pozri aj 
 Trojuholníkové číslo

Externé odkazy 
 A000290 - Prvých 44 štvorcov, vlastnosti a odkazy na literatúru
 Typy čísel

Teória čísel